หุ้นสหรัฐปิดบวก/น้ำมันพุ่ง/ทองลง
หุ้นดาวโจนส์ปิดบวก 131.29 จุด ด้านราคาน้ำมันพุ่ง 1.40 ดอลลาร์ ขณะที่ทองคำลง 4.50 ดอลลาร์
3 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,443.82 จุด เพิ่มขึ้น 131.29 จุด หรือ +0.37% ดัชนีเอสแอนด์พี 500 ปิดที่ 4,536.95 จุด เพิ่มขึ้น 12.86 จุด หรือ +0.28% ดัชนี แนสแดค ปิดที่ 15,331.18 จุด เพิ่มขึ้น 21.80 จุด หรือ +0.14%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 2 ก.ย. ขณะที่ดัชนี เอสแอนด์พี 500 และ แนสแดค ปิดทำนิวไฮ โดยได้ปัจจัยหนุนจากจำนวนผู้ขอสวัสดิการว่างงานของสหรัฐที่ปรับตัวลงสู่ระดับต่ำสุดในรอบ 17 เดือน รวมทั้งการฟื้นตัวของหุ้นกลุ่มพลังงาน ขณะที่นักลงทุนจับตาการเปิดเผยตัวเลขจ้างงานนอกภาคเกษตรประจำเดือนส.ค.ของสหรัฐในวันนี้สัญญาน้ำมันดิบเวสต์เท็กซัส (WTI) ตลาดนิวยอร์ก งวดส่งมอบเดือนตุลาคม เพิ่มขึ้น 1.40 ดอลลาร์ ปิดที่ 69.99 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 1.44 ดอลลาร์ ปิดที่ 73.03 ดอลลาร์ต่อบาร์เรลสัญญาน้ำมันดิบเวสต์เท็กซัสปิดพุ่งขึ้นแตะระดับสูงสุดในรอบ 1 เดือน หลังสหรัฐเปิดเผยจำนวนผู้ขอสวัสดิการว่างงานลดลงสู่ระดับต่ำสุดในรอบ 17 เดือน ซึ่งช่วยให้นักลงทุนมีความหวังเกี่ยวกับการฟื้นตัวของเศรษฐกิจและความต้องการใช้น้ำมัน นอกจากนี้ ตลาดยังได้แรงหนุนจากสต็อกน้ำมันดิบของสหรัฐที่ลดลงมากกว่าคาดในสัปดาห์ที่ผ่านมาราคาทองคำโคเม็กซ์งวดส่งมอบเดือนธันวาคม ลดลง 4.50 ดอลลาร์ ปิดที่ 1,811.50 ดอลลาร์ต่อออนซ์